EASON ภาคบ่ายพุ่งกระฉูด! หลังทุ่ม 300 ล้าน ซื้อหุ้น “แอดวานซ์ เพาเวอร์ฯ”
EASON ทุ่ม 300 ล้าน ซื้อหุ้น “แอดวานซ์ เพาเวอร์ฯ” หวังขยายธุรกิจ-รายได้ในอนาคต ล่าสุด ณ เวลา 14.06 น. อยู่ที่ 3.84 บาท ปรับตัวขึ้น 0.36 บาท หรือ 10.34% ด้วยมูลค่าซื้อขาย 157.33 ล้านบาท
21 ธ.ค. 2559

บริษัท อีซึ่น เพ้นท์ จำกัด (มหาชน) หรือ EASON ระบุว่า ที่ประชุมคณะกรรมการบริษัท เมื่อวันที่ 16 ธันวาคม2559 มีมติอนุมัติการลงทุนเพิ่มในบริษัท แอดวานซ์ เพาเวอร์ คอนเวอร์ชั่น จำกัด (APCON) โดยเข้าซื้อหุ้นสามัญของAPCON จำนวน 1 ล้านหุ้น คิดเป็นสัดส่วนร้อยละ 14.28 ของทุนจดทะเบียนชำระแล้วของ APCON ในราคาหุ้นละ 300 บาท (มูลค่าที่ตราไว้หุ้นละ 100 บาท) รวมเป็นเงินจำนวน 300 ล้านบาท จาก ราซา อินเวสเม้นท์ พีทีอี ลิมิเต็ด (ประเทศสิงคโปร์) ซึ่งไม่ได้เป็นบุคคลเกี่ยวโยงกันกับบริษัท ทั้งนี้เพื่อเป็นการเพิ่มขอบเขตการดำเนินธุรกิจของบริษัทในธุรกิจอื่นและจะเป็นการขยายตัวของรายได้ในอนาคต
สำหรับผลประโยชน์ที่คาดว่าจะเกิดแก่บริษัท นั้น บริษัทจะได้ธุรกิจที่มีศักยภาพเข้ามาซึ่งจะเป็นการเพิ่มขอบเขตการดำเนินธุรกิจของบริษัทในธุรกิจอื่น ขณะที่การขยายตัวของรายได้ในอนาคตและเป็นการกระจายความเสี่ยงด้านรายได้ของบริษัทจากการพึ่งพิงอุตสาหกรรมยานยนต์ สีเคลือบบรรจุภัณฑ์และหมึกพิมพ์
โดยราคาหุ้นล่าสุด ณ เวลา 14.06 น. อยู่ที่ 3.84 บาท ปรับตัวขึ้น 0.36 บาท หรือ 10.34% ด้วยมูลค่าซื้อขาย 157.33 ล้านบาท